Լոուրեն Չուլջյան

Լոուրեն Չուլջյան (), ամերիկահայ ռադիոլրագրող, Նյու Հեմփշիրի Ազգային հանրային ռադիոյի ավագ թղթակից և պրոդյուսեր։ Նախկինում աշխատել է Չիկագոյի WBEZ ռադիոկայանում։

Կենսագրություն

Վաղ կյանք 
Չուլջյանը ծնվել է 1987 թվականին։ Ապրել և մեծացել է Նյու Հեմփշիրի Հեմփսթեդ քաղաքում։ Նրա մայրը՝ Քերին, սոցաշխատող է, իսկ հայրը՝ Բերին, որը ծագումով հայ է, Թիմբերլեյն շրջանային ավագ դպրոցի ընբշամարտի թիմի նախկին մարզիչն է եղել։ Լոուրենը ունի փոքր քույր՝ Կարան։ Չուլջյանը 7 տարի անընդմեջ եղել է Հեմփսթեդի ամառային մանկական ճամբարի խորհրդատուն։ 2005 թվականի հուլիսին իր քաղաքը ներկայացրել է Girls Nation ազգային երիտասարդական քաղաքացիական ֆորումին։

Կրթություն 
Չուլջյանը սովորել է Փինքերթոն ակադեմիայի ավագ դպրոցում, որտեղ 2006 թվականին ավարտելուց հետո աշխատել է որպես երգչախմբի ղեկավար և եղել է դպրոցի խորհրդի նախագահներից մեկը։ Չուլջյանը սովորել է Նյու Հեմփշիրի Սուրբ Անսելմի քոլեջում, որտեղ եղել է հոկեյի թիմի անդամ և ավարտել է պատմության բաժինը 2010 թվականին։

Նա սկսել է հետաքրքրվել լրագրությամբ, երբ նայել է Սուրբ Անսելմի 2008 թվականի դեմոկրատական կուսակցության նախագահական բանավեճերը և հարցազրույց է վերցրել ԱՄՆ դեմոկրատական կուսակցության թեկնածու Հիլարի Քլինթոնից։ 2009 թվականին նա պրակտիկա է անցել Նյու Յորքի CBS News լրատվականում։ Սովորել է Չիկագոյի մոտակայքում գտնվող Հյուսիսարևմտյան համալսարանի Մեդլիի լրագրության դպրոցում, իսկ 2011 թվականին ստացել է լրագրության մագիստորսի աստիճան։

Անձնական կյանք 
Չուլջյանը հանդիպել է իր ամուսնուն՝ Մետտ Բաերին, 2013 թվականի օգոստոսին։ Նրանք ամուսնացել են 2017 թվականի սեպտեմբերի 2-ին Նյու Հեմփշրիր Rocks Estate ամառային կալվածքում, երբ Մաերը սկսել է հաճախել Դարտմուտի քոլեջի Բիզնեսի դպրոցը։

Կարիերա

Չուլջյանը իր լրագրողի կարիերան սկսել է քոլեջը ավարտելուց հետո՝ որպես Ազգային հանրային ռադիոյի (NPR) մասնաճյուղի Չիկագոյի WBEZ ռադիոկայանում, աշխատելով տեղի քաղաքականության թեմաներով։ Այստեղ նա աշխատել է գրեթե վեց տարի և ռեպորտաժներ է պատրաստել տարբեր թեմաների վերաբերյալ, ներառյալ Ռահմ Էմանուելի քաղաքապետի պաշտոնավարումը։

2017 թվականին Չուլջյանը վերադարձել է հայրենի քաղաք և աշխատել է Ազգային հանրային ռադիոյի այլ մասնաճյուղում՝ Նյու Հեմփշիրի Ազգային հանրային ռադիոյում։ 2020 թվականի Նյու Հեմփշիրի առաջին նախագահական նախնական ընտրություններից առաջ նա և Ջեք Ռոդոլիկոն վարում էին Ազգային հանրային ռադիոյի Stranglehold պոդկաստը՝ նախնական ընտրությունների պատմության և ազգային ազդեցության մասին։ Նյու Հեմփշիրի լրատվամիջոցները տարբեր կերպ գովել և քննադատել են պոդկաստը՝ «մեկ փոքր նահանգի» մեծ ընտրական ուժը քննելու և ուսումնասիրելու համար։

2022 թվականի մարտին ռադիոն հրատարակել է Չուլջյանի հետաքննությունը՝ Նյու Հեմփշիրի թմրամոլների վերականգնման Granite Recovery Centers խոշոր ցանցի հիմնադիր Էրիկ Սփոֆորդի հանդեպ սեռական ոտնձգությունների մասին։ 2022 թվականի ապրիլից սկսած՝ Չուլջյանի բնակարանը և նրա հետ կապված մի քանի բնակարաններ վանդալիզմի են ենթարկվել։ Մի դեպքի ժամանակ Մասաչուսեթսի Մելռոուզում գտնվող Չուլջյանի բնակարանի վրա գրել էին «Դեռ սկիզբն է» և աղյուսով կոտրել էին պատուհանը։ Իրավապահ մարմինները, որոնք հետաքննում էին գործը, ենթադրել են, որ դա կարող են արած լինել Սփոֆորդի գործի հետ կապված վրեժ լուծողները, սակայն Սփոֆորդը հերքել է հարձակումներին իր մասնակցությունը։

2022 թվականի սեպտեմբերին Սփոֆորդը գործ է հարուցել ընդդեմ Չուլջյանի և Նյու Հեմփշիրի Ազգային հանրային ռադիոյի։ Նյու Հեմփշիրի գերագույն դատարանը գործը փակել է 2023 թվականի ապրիլին։ Սակայն դատարանը խնդրել է Չուլջյանին ներկայացնել հարցազրույցների ձայնագրությունները։ 2023 թվականի հունիսին Հեմփշիրի Ազգային հանրային ռադիոն The 13th Step պոդկաստն է հրապարակել՝ կեղծ մեղադրանքների և դրա ակնհայտ հետևանքների մասին։

Ծանոթագրություններ

Արտաքին հղումներ
Lauren Chooljian at New Hampshire Public Radio

Ամերիկահայ լրագրողներ
ՀԹՎ 2023 հոդվածներ